۰۱ سرطان ۱۴۰۱
تاسف بیلن تیناوون کیچه پکتیا ولایتی نینگ گیان، نکی، برمل، زیروک و خوست ولایتی نینگ سپیری اولسواللیکلریگه تیگیشلی قیشلاقلرده یوز قتیق ییر قیمرله شی حقیده گی ساووق خبرنی ایشیتدیم، بو طبیعی حادثه ده یوزلب یشش اوی نوره ب توشگن و تاسف بیلن بو واقعه ده ۳۰۰ کیشی وطنداشلریمیزدن شهید و ۵۰۰ کیشی ایسه یره لنگن دیر. شونینگدیک قربانلر سانی آشیشی ممکن.
افغانستان اسلامی امارت اوشبو مدهش واقعه قربانلری نینگ عایله اعضالری و یقینلریگه و همده افغانستان خلقی گه اوز چوقور همدردلیگنی بیلدیره دی، شهید بۉلگنلر نینگ عایله اعضالری و یقینلریگه الله تعالیدن صبر و برداش تیلب شهیدلر نینگ جایی جنتدن بۉلیشی و یره دارلر اېسه تیزراق ساغه ییب کېتیشینی تیله یدی.
اسلامی امارت فوق العاده وضعیتلر وزیرلیگیگه برچه منفعتدار عملدارلر، والی صاحب لر و عادي افغانلر بیلن بیرگه لیکده امکان قدَر تیزراق واقعه جاییگه ییتیب باریش، شهیدلر پ یره دارلرنی یوکلر آستیدن چیقاریش و دوالش ایشلرینی آلیب باریش همده تیز یاردم کورسه تیش اوچون ضرور چاره لرنی کۉریش تاپشیردی.
بیز، شونینگدېک، خلق ارا همجمعیتنی، خیریه تشکیلاتلرینی و برچه انسان پرورلیک تشکیلاتلرینی افغان خلقی گه اوشبو بویوک فاجعه ده یاردم بېریشگه چقیره میز.
خدادن بیچاره خلقیمیزنی سیناو و مصیبتلردن اسره شنی سۉره یمن. آمین یا رب العلمین
عالیقدر امیرالمؤمنین شیخ الحدیث مولوي هبة الله اخندزاده حفظه الله
pbt_Arab azb_Arab azb_Arab azb_Arab pes_Arab pes_Arab pes_Arab